Document ID: 32004R2088

32004R2088
L 361/3
JURNALUL OFÍCIAL AL UNIUNII EUROPENE
REGULAMENTUL (CE) NR. 2088/2004 AL COMISIEI
din 7 decembrie 2004
privind modificarea Regulamentului (CE) nr. 2497/2001 și a Regulamentului (CE) nr. 2597/2001 în ceea ce privește contingentele tarifare aplicabile anumitor pești și produse pescărești originare din Croația și anumitor vinuri originare din Croația, din Fosta Republică Iugoslavă a Macedoniei și din Slovenia
COMISIA COMUNITĂȚILOR EUROPENE,
având în vedere Tratatul de instituire a Comunităților Europene,
având în vedere Actul privind condițiile de aderare la Uniunea Europeană a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace și adaptările tratatelor care stau la baza Uniunii Europene (1), în special articolul 57 alineatul (2), având în vedere Regulamentul (CE) nr. 2248/2001 al Consiliului din 19 noiembrie 2001 privind anumite proceduri de aplicare a Acordului de stabilizare și de asociere dintre Comunitățile Europene și statele membre, pe de o parte, și Republica Croația, pe de altă parte, și de aplicare a Acordului interimar dintre Comunitatea Europeană și Republica Croația (2), în special articolul 7,
având în vedere Regulamentul (CE) nr. 153/2002 al Consiliului din 21 ianuarie 2002 privind anumite proceduri de punere în aplicare a Acordului de stabilizare și de asociere dintre Comunitățile Europene și statele lor membre, pe de o parte, și Fosta Republică Iugoslavă a Macedoniei, pe de altă parte, precum și a Acordului interimar dintre Comunitatea Europeană și Fosta Republică Iugoslavă a Macedoniei (3), în special articolul 7,
întrucât:
(1)
Prin Decizia 2004/778/CE din 11 octombrie 2004 (4), Consiliul a încheiat un Protocol la Acordul interimar privind comerțul și aspectele legate de comerț între Comunitatea Europeană, pe de o parte și Republica Croația, pe de altă parte, pentru a ține seama de aderarea la Uniunea Europeană a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace, denumit în continuare „protocolul privind extinderea”. Acest protocol privind extinderea se aplică cu titlu provizoriu de la 1 mai 2004.
(2)
Prin decizia sa din 22 noiembrie 2004 (5), Consiliul a autorizat semnarea și a prevăzut aplicarea provizorie, de la 1 mai 2004, a unui Protocol la Acordul de stabilizare și de asociere dintre Comunitățile Europene și statele lor membre, pe de o parte, și Fosta Republică Iugoslavă a Macedoniei, pe de altă parte, cu scopul de a ține seama de aderarea la Uniunea Europeană a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace, denumit în continuare „protocolul privind extinderea”.
(3)
Cele două protocoale privind extinderea prevăd noi contingente tarifare și modifică contingentele tarifare stabilite prin Regulamentul (CE) nr. 2497/2001 al Comisiei din 19 decembrie 2001 privind deschiderea și asigurarea gestionării contingentelor tarifare comunitare pentru anumiți pești și produse pescărești originare din Republica Croația (6), pe de o parte, și prin Regulamentul (CE) nr. 2597/2001 al Comisiei din 28 decembrie 2001 privind deschiderea și modul de gestionare a contingentelor tarifare comunitare pentru anumite vinuri originare din Republica Croația, din Fosta Republică Iugoslavă a Macedoniei și din Republica Slovenia (7), pe de altă parte.
(4)
Pentru a pune în aplicare noile contingente tarifare și modificările aduse contingentelor tarifare existente prevăzute de protocoalele privind extinderea, este necesar să se modifice Regulamentul (CE) nr. 2497/2001 și Regulamentul (CE) nr. 2597/2001.
(5)
Pentru anul 2004, volumul noilor contingente tarifare și creșterile volumului contingentelor tarifare existente trebuie calculate în mod proporțional în funcție de volumele de bază indicate în protocoalele privind extinderea, ținând seama de perioada scursă înainte de 1 mai 2004.
(6)
În vederea facilitării gestionării anumitor contingente tarifare prevăzute în prezent de Regulamentele (CE) nr. 2497/2001 și (CE) nr. 2597/2001, cantitățile importate în limitele acestor contingente trebuie luate în calcul pentru imputarea asupra contingentelor tarifare deschise în conformitate cu Regulamentul (CE) nr. 2497/2001 și Regulamentul (CE) nr. 2597/2001, astfel cum au fost modificate prin prezentul regulament.
(7)
După aderarea Sloveniei la Uniunea Europeană, contingentele tarifare pentru vinurile originare din acest stat membru, astfel cum au fost stabilite prin Regulamentul (CE) nr. 2597/2001, nu se mai aplică. Prin urmare, se recomandă eliminarea trimiterilor la aceste contingente.
(8)
Întrucât protocoalele privind extinderea se aplică de la 1 mai 2004, prezentul regulament trebuie să se aplice de la aceeași dată și să intre în vigoare în cel mai scurt termen.
(9)
Dispozițiile prevăzute de prezentul regulament sunt conforme cu avizul Comitetului Codului Vamal,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 2497/2001 se înlocuiește cu textul prevăzut în anexa I la prezentul regulament.
Articolul 2
Regulamentul (CE) nr. 2597/2001 se modifică după cum urmează:
1.
Titlul se înlocuiește cu următorul text:
2.
Articolul 1 se înlocuiește cu următorul text:
„Articolul 1
(1) Vinurile menționate în anexă, originare din Republica Croația sau din Fosta Republică Iugoslavă a Macedoniei, pot beneficia, la punerea lor în liberă circulație în Comunitate, de o scutire de drepturi vamale în limita contingentelor tarifare comunitare anuale specificate în prezenta anexă și în conformitate cu dispozițiile prezentului regulament.
(2) În cazul în care una dintre țările respective acordă subvenții la export pentru produsele în cauză, scutirea de drepturi vamale acordată în cadrul contingentelor tarifare prevăzute de protocoalele adiționale încheiate prin Deciziile 2001/919/CE, 2001/918/CE și 2001/916/CE (denumite în continuare «protocoale adiționale privind vinurile») se suspendă pentru țara respectivă.”
3.
Articolul 3 se înlocuiește cu următorul text:
„Articolul 3
Fără a aduce atingere condițiilor definite la alineatul (5) litera (a) din anexa I la fiecare din protocoalele adiționale privind vinurile, importurile de vin în limitele contingentelor tarifare comunitare prevăzute la articolul 1 alineatul (1) se supun dispozițiilor protocoalelor aplicabile în ceea ce privește definirea noțiunii de produse originare și a metodelor de cooperare administrativă:
-
Acordului interimar dintre Comunitatea Europeană și Republica Croația;
-
Acordului de stabilizare și de asociere dintre Comunitățile Europene și statele membre, pe de o parte, și Republica Croația, pe de altă parte, și
-
Acordului de stabilizare și de asociere dintre Comunitățile Europene și statele lor membre, pe de o parte, și Fosta Republică Iugoslavă a Macedoniei, pe de altă parte.”
4.
Articolul 5 se înlocuiește cu următorul text:
„Articolul 5
(1) Contingentul tarifar individual aplicabil vinurilor originare din Croația, care este menționat în partea I a anexei la numărul de ordine 09.1588, este sporit anual.
(2) Creșterea anuală prevăzută la alineatul (1) se aplică numai în cazul în care cel puțin 80 % din cantitatea eligibilă a fost utilizată în cursul anului precedent.
Comisia reexaminează anual volumele utilizate și adoptă dispozițiile care permit punerea în aplicare a unor eventuale ajustări care trebuie realizate pentru aceste volume în ceea ce privește Croația.”
5.
Anexa se înlocuiește cu textul prevăzut în anexa II la prezentul regulament.
Articolul 3
Cantitățile care, în conformitate cu Regulamentul (CE) nr. 2497/2001 și Regulamentul (CE) nr. 2597/2001, au fost puse în liberă circulație în Comunitate de la 1 ianuarie 2004, în limitele contingentelor tarifare având numerele de ordine 09.1581, 09.1582, 09.1583, 09.1584, 09.1585, 09.1586, 09.1588, 09.1589, 09.1558 și 09.1559 sunt luate în considerare la intrarea în vigoare a prezentului regulament, în vederea aplicării contingentelor tarifare respective, indicate în anexa la Regulamentul (CE) nr. 2497/2001 și Regulamentul (CE) nr. 2597/2001, astfel cum au fost modificate prin prezentul regulament.
Articolul 4
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament se aplică de la 1 mai 2004.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 7 decembrie 2004.

Labels: 3
17
18
6